Suriya bilan chegaradagi to‘qnashuvda turkiyalik askar halok bo‘ldi

Turkiya va Suriya chegarasida qurolli shaxslar guruhi bilan to‘qnashuvda turk harbiy xizmatchisi halok bo‘ldi. Bu haqda Turkiya armiyasi bosh shtabi ma’lum qilgan, deya xabar beradi “TASS”.

Hodisa 14-fevral, yakshanba kuni Xatay viloyatida ro‘y bergan. “Suriya tomonidan chegarani noqonuniy kesib o‘tishga harakat qilgan bir guruh kishilarga qarshilik ko‘rsatilgan. To‘qnashuv oqibatida bir nafar quroldoshimiz voqea joyida halok bo‘ldi”, — deyiladi turk harbiylari xabarida.